ESSOMO 19
Omuddu Omwesigwa era ow’Amagezi y’Ani?
Ng’anaatera okuttibwa, Yesu yayogerako n’abayigirizwa be bana
Be bamu ku bagoberezi ba Yesu abaafukibwako amafuta. “Omuddu” ono ke Kakiiko Akafuzi ak’Abajulirwa ba Yakuwa. Omuddu agabira banne abalala abasinza Yakuwa emmere ey’eby’omwoyo. Omuddu oyo omwesigwa gwe tutunuulira okutuwa ‘emmere etumala mu kiseera ekituufu.’
Be balabirira ennyumba ya Katonda. (1 Timoseewo 3:15) Yesu yakwasa omuddu omwesigwa obuvunaanyizibwa obw’amaanyi obw’okulabirira omulimu ogukolebwa ekibiina kya Yakuwa eky’oku nsi. Obuvunaanyizibwa buno buzingiramu okulabirira ebintu by’ekibiina, okutuwa obulagirizi mu mulimu gw’okubuulira, era n’okutuyigiriza. Bw’atyo “omuddu omwesigwa era ow’amagezi” atuwa bye twetaaga mu kiseera ekituufu ng’atutuusaako emmere ey’eby’emwoyo okuyitira mu bitabo bye tukozesa mu buweereza bwaffe, era n’okuyitira mu ebyo ebituyigirizibwa mu nkuŋŋaana.
Omuddu ono mwesigwa olw’okuba anywerera ku mazima g’omu Bayibuli, n’olw’okuba atuukiriza obuvunaanyizibwa obwamuweebwa obw’okubuulira amawulire amalungi. Ate era wa magezi olw’okuba alabirira ebintu bya Kristo eby’oku nsi mu ngeri ey’amagezi. (Ebikolwa 10:42) Yakuwa asobozesezza abantu bangi okufuuka abaweereza be era ayambye omuddu ono okutuwa emmere ey’eby’omwoyo mu bungi.
Ani Yesu gwe yalonda okuwa abayigirizwa be emmere ey’eby’omwoyo?
Mu ngeri ki omuddu gy’ali omwesigwa era ow’amagezi?
lug_Latn lug_Latn lug_Latn lug_Latn lug_Latn lug_Latn lug_Latn lug_Latn